আব্রাহাম
অব্রাহাম (হিব্রু ভাষায়: אַבְרָהָם‎, ʾAvraham বা ʾAḇrāhām; আরবি: إِبْرَاهِيْمُ‎, প্রতিবর্ণীকৃত: ʾIbrāhīm; গ্রিক: Ἀβραάμ, Abraám) হলেন ইহুদিধর্ম, খ্রিষ্টধর্ম, ইসলাম প্রভৃতি ইব্রাহিমীয় ধর্মসমূহের সাধারণ পিতৃকুলপতি। ইহুদিধর্মমতে তিনি খণ্ডদ্বয়ের চুক্তির প্রতিষ্ঠাতা, যা ইহুদি জাতি ও ঈশ্বরের মধ্যকার একটি বিশেষ সম্পর্ক; খ্রিষ্টধর্মমতে তিনি ইহুদি বা পরজাতীয় সমস্ত বিশ্বাসীদের আদিরূপ; আর ইসলাম অনুসারে তিনি আল্লাহর প্রেরিত নবী ইব্রাহিম এবং তিনি আদম থেকে শুরু ও মুহাম্মদের মাধ্যমে পরিসমাপ্ত নবুয়তের ধারার মধ্যে একজন সংযোগ স্থাপনকারী।